Tintelių senosios kapinės

Tintelių senosios kapinės, vadinamos Švedkapiu (saugotinas kultūros paveldo objektas) – neveikiančios kapinės rytinėje Kretingos rajono savivaldybės teritorijos dalyje, Tinteliuose (Kūlupėnų seniūnija), kelio Kretinga-Salantai kairėje pusėje, Kūlupio kairiajame krante.

 Vieta 
Įrengtos slėnio pakilumoje. Stačiakampio plano, 32 m ilgio šiaurės - pietų kryptimi, 17–19 m pločio.Ignas Jablonskis. Kai kurie žvalgyti archeologiniai paminklai Kretingos ir gretimuose rajonuose. - Lietuvos istorijos instituto rankraštynas. - F. 1, b. 1254. - L. 15 (brėž. L-9) Laidojimo žymių nesimato. Paviršius lygus, su nežymiu nuolydžiu į vakarus, apaugęs žole. Kapines iš šiaurės, vakarų ir pietų pusių juosia stambūs lauko rieduliai, o pietų ir rytų pakraščiuose auga pavieniai medžiai. Šiaurės rytų dalyje po aukštais medžiais stovi koplyčia. Priešais koplyčią yra kryžiaus pavidalo anotacinis kapinių ženklas.

Teritorijos plotas 0,06 ha, perimetras – 107 m.Kretingos rajono kapinių apskaitos duomenys (1982 m. lauko darbai), Kaunas: Visasąjunginio žemės ūkio aerofotogeodezinių tyrinėjimų instituto Vakarų filialas, 1983. - L. 116, 127 

Koplyčia

Tinkuoto mūro, stačiakampė stačiasienė, vienanavė, su vienvėrėmis, iki pusės įstiklintomis durimis. Frontonas aukštas, lygiašonio trikampio pavidalo, su arkine niša, stogas trišlaitis, apskardintas. Koplyčioje yra medinė, polichrominė Švč. Mergelės Marijos skulptūra, o frontono nišoje – žmogaus ūgio Kristaus, nešančio kryžių, skulptūra. 

Istorija
Kapines vietos gyventojai vadina Švedkapiu ir pasakoja, kad jose buvę palaidoti švedų kariai, žuvę XVII-XVIII a. kovose su Lietuvos kariuomene.

Šalia kapinių XIX a. įsikūrė Tintelių palivarkas, kurio savininkai XIX a. II pusėje pastatė koplyčią. Tiesinant kelią Kretinga-Salantai, rytinė kapinių dalis atsidūrė po važiuojamąja dalimi. 

1972–1984 m. kapinės – vietinės reikšmės archeologijos paminklas (AV519).Lietuvos TSR kultūros paminklų sąrašas. - Vilnius, 1973. - P. 250 Nuo 1971 m. Kristaus, nešančio kryžių, skulptūra – registrinis kultūros paveldo objektas.Skulptūra „Kristus, nešantis kryžių“

 Tyrimai 
1959 m. žvalgė Juozas Mickevičius, 1981 m. – Ignas Jablonskis, 1982 m. – Mokslinė metodinė kultūros paminklų apsaugos taryba (tyrimų vadovas Romas Olišauskas), 1995 m. – Kultūros paveldo centras (Loreta Kazlavickienė, Jadvyga Verksnienė), 1999 ir 2010 m. – Julius Kanarskas.

 Šaltiniai 

 Kretingos rajono gamtos ir kultūros paminklų ir saugotinų objektų katalogas. - Vilnius: Respublikinis žemėtvarkos projektavimo institutas, 1976

Kategorija:Kretingos rajono paveldas
Kategorija:Salantų regioninio parko paveldas
Kategorija:Kretingos rajono kapinės